વળી બાળકના અશુભ જન્મની પુજા કરવાના સમય બાબત પણ જુદા જુદા લોકો (બ્રાહ્મણો) જુદું જુદું કહે છે. એક કહે છે કે જન્મથી બારમા દીવસે પુજા કરવી, જેથી કોઈ પણ પ્રકારનું મુહુર્ત જોવાની જરુર નથી. જો બારમા દીવસે પુજા ન થઈ શકે તો પછીથી સારું મુહુર્ત જોઈને પુજા કરવી. એ માટેના સારા મુહુર્તની શરતો પણ જણાવવામાં આવે છે કે અમુક તીથી, અમુક વાર, અમુક નક્ષત્ર વગેરે. જ્યારે બીજા કહે છે કે જે નક્ષત્રમાં જન્મ થયો હોય તે નક્ષત્ર બાળકના જન્મ પછી ફરીથી જ્યારે આવે તેમાં જ પુજા કરવી. કોની પુજા સાચી ગણવી? અને છતાં લોકો એમાં વીશ્વાસ રાખે છે!!